*Proiect*

**Notă informativă**

**la proiectul hotărîrii de Guvern cu privire la modificarea și completarea hotărîrii Guvernului nr.1286 din 30 noiembrie 2016**

1. **Denumirea autorului și, după caz, a participanților la elaborarea proiectului**

Proiectul hotărârii de Guvern „cu privire la modificarea și completarea hotărârii Guvernului nr.1286 din 30 noiembrie 2016” a fost elaborat de Ministerul Finanțelor.

**II. Temeiul inițierii procesului de elaborare şi finalitățile urmărite**

Proiectul prezentei hotărârii de Guvern are drept scop racordarea prevederilor Regulamentului cu privire la mecanismul desemnării procentuale, aprobat prin hotărîrea Guvernului nr.1286 din 30 noiembrie 2016 la modificările și completările efectuate la cadrul legal urmare a implementării Planului de acţiuni privind reforma de modernizare a serviciilor publice pentru anii 2017-2021, aprobat prin hotărîrea Guvernului nr.966 din 9 august 2016 (Monitorul Oficial al Republicii Moldova, 2016, nr.265-276, art.1049).

Menționăm că o dată cu constituirea Agenției Servicii Publice atribuțiile Ministerului Justiției ce țin de **înregistrarea și evidența organizațiilor necomerciale** au fost transmise Agenției.

Concomitent, urmare a efectuării unei analize privind rezultatele implementării mecanismului desemnării procentuale și a eficienței cadrului normativ secundar aferent mecanismului desemnării procentuale se propune perfecționarea acestuia în vederea înlăturării neclarităților și divergențelor identificate.

**III. Fundamentarea economico-financiară**

Adoptarea proiectului de hotărâre nu va implica costuri financiare, care urmează a fi prevăzute anual în bugetul de stat.

**IV. Respectarea transparenței în procesul decizional**

În scopul respectării prevederilor Legii nr.239 din 13 noiembrie 2008 privind transparența în procesul decizional, proiectul hotărârii de Guvern „cu privire la modificarea și completarea hotărârii Guvernului nr.1286 din 30 noiembrie 2016” a fost plasat pe pagina web oficială a Ministerului Finanțelor (www.mf.gov.md), la compartimentul „Transparența decizională” și pe particip.gov.md.

Proiectul se remite spre avizare autorităților, instituțiilor și altor părți interesate, precum și se va prezenta pentru a fi supus expertizei juridice și anticorupție.

**Ministru Octavian ARMAȘU**